Datum:18.5.2020

**Zadeva: OBVESTILO O ZBIRANJU NEVARNIH ODPADKOV**

Komunala Trebnje d.o.o. obvešča, da bo dne **18.6.2020** organizirala zbiranje **nevarnih odpadkov** le iz gospodinjstev s premično zbiralnico v občinah Trebnje, Mirna, Mokronog-Trebelno in Šentrupert.

Povzročitelji iz gospodinjstva lahko dostavijo nevarne odpadke na najbližjo zbirno mesto po urniku in nevarne odpadke **brezplačno** predajo odgovorni osebi, ki jih nato shrani v posebne zabojnike namenjene za začasno hranjenje nevarnih snovi. **Predčasno odlaganje nevarnih odpadkov na prevzemna mesta je prepovedano!**

Nevarne odpadke iz gospodinjstev lahko občani sami pripeljejo na zbirni center Globoko, in sicer od ponedeljka do petka med 07.00 in 18.00 uro, ob sobotah pa med 08.00 in 12.00 uro. Ob praznikih in nedeljah je zbirni center zaprt.

Nevarne odpadki predstavljajo tveganje za ljudi in okolje, zato morajo biti predani v originalni embalaži zaradi razvrščanja. Pri prepoznavanju nevarnih odpadkov so nam lahko v veliko pomoč simboli, ki jih najdemo na nevarnih snoveh in njihovi embalaži.

**Med nevarne odpadke iz gospodinjstva sodijo:**

* jedilna in mazalna olja,
* baterije in akumulatorji,
* fluorescentne cevi,
* zdravila,
* masti,
* barve, črnila, itd
* kemikalije,
* laki, topila, smole, itd.
* kisline, baze,
* lepila,
* čistila,
* škropiva,
* odpadki, kateri vsebujejo živo srebro,
* pralna in kozmetična sredstva, ki vsebujejo nevarne snovi,
* embalaža, ki vsebuje ostanke nevarnih snovi ali je onesnažena z nevarnimi snovmi.

V akcijo zbiranja nevarnih odpadkov **niso vključeni azbestni odpadki in gume**!

**Razpored zbirnih mest nevarnih odpadkov:**

|  |
| --- |
| 18.6.2020 |
| KS TREBNJE | Pri Kmetijski zadrugi Trebnje  | Od 07.00 do 07.30 ure |
| OBČINA MIRNA | Pri prodajnem centru Mercator | Od 07.45 do 08.15 ure |
| OBČINA ŠENTRUPERT | Pri gasilskem domu Šentrupert | Od 08.30 do 09.00 ure |
| OBČINA MOKRONOG-TREBELNO | Pri pokopališču Mokronog | Od 09.15 do 09.45 ure |
| OBČINA MOKRONOG-TREBELNO | Pri osnovni šoli Trebelno | Od 10.00 do 10.15 ure |
| KS DOLENJA NEMŠKA VAS | Pri gasilnem domu Ponikve | Od 10.30 do 10.45 ure |
| KS SVETINJE | Pri okrepčevalnici Rogelj (Rdeči Kal) | Od 11.00 do 11.15 ure |
| KS DOBRNIČ | Pri gostilni Pr' Lubčku | Od 11.30 do 11.45 ure |
| KS KNEŽJA VAS | Pri prevozništvu Trunkelj  | Od 12.30 do 12.45 ure |
| KS SELA ŠUMBERK | Pri okrepčevalnici Ozimek | Od 13.00 do 13.15 ure |
| KS VELIKI GABER | Pri gostilni Hlade | Od 13.30 do 13.45 ure |
| KS ŠENTLOVRENC | Pri gasilskem domu Šentlovrenc | Od 14.00 do 14.15 ure |
| KS VELIKA LOKA | Pri Kmetijski zadrugi Velika Loka | Od 14.30 do 14.45 ure |
| KS ČATEŽ | Pri gasilskem domu Čatež | Od 15.00 do 15.15 ure |
| KS RAČJE SELO | Pri gasilskem domu Račje selo | Od 15.30 do 15.45 ure |
| KS ŠTEFAN | Pri gostilni Mišič | Od 16.00 do 16.15 ure |

**Prevoz in prevzem nevarnih odpadkov bo za nas izvajal podizvajalec. Vozilo podizvajalca bo označeno z našim logotipom.**